wickkiey/tamil-wikipedia-chunked huggingface dataset:
# மொகுலிசுதான்

**மொகுலிசுதான்** (**முகலாயசுதான்**, **மொகுல் கானரசு**) (பாரசீகம்: مغولستان) என்பது சகதாயி கானரசில் இருந்து பிரிந்த ஒரு மங்கோலியக் கானரசு ஆகும். இது நடு ஆசியா மற்றும் கிழக்கு ஆசியாவின் எல்லையில் தெங்கிரி தக்கு மலைத்தொடருக்கு வடக்கே அமைந்திருந்த ஒரு வரலாற்றுப் புவியியல் பகுதி ஆகும். இது கிழக்குச் சகதாயி கானரசு (எளிய சீனம்: 东察合台汗国; மரபுவழிச் சீனம்: 東察合台汗國; பின்யின்: *தோங் சகேதை கங்குவோ*) என்றும் அழைக்கப்பட்டது. இந்தக் கானரசின் பகுதிகள் தற்போது கசக்கசுத்தான், கிர்கிசுத்தான் மற்றும் சீனாவின் வடமேற்கு சிஞ்சியாங் ஆகியவற்றின் பகுதிகளாக உள்ளது. இக்கானரசு பெயரளவிற்கு மேற்குறிப்பிட்ட பகுதிகளை 14ஆம் நூற்றாண்டின் நடுப்பகுதியிலிருந்து 17ஆம் நூற்றாண்டின் பிற்பகுதி வரை ஆட்சி செய்தது. இந்தக் கானரசு சகதாயி கானரசின் தொடர்ச்சியா, ஒரு சுதந்திரமான கானரசா அல்லது சீனாவின் மிங் அரசமரபுக்குக் கப்பம் கட்டிய ஒரு கானரசா என்பதில் குழப்பம் உள்ளது.  
14ஆம் நூற்றாண்டின் நடுப்பகுதியின் ஆரம்பத்திலிருந்து இலி ஆற்றுப்பகுதியில் சகதையின் குடும்ப உறுப்பினர் ஒருவரால் தலைமை தாங்கப்பட்ட ஒரு நாடோடிப் பழங்குடியினக் கூட்டமைப்பு வடிவிலான ஒரு புதிய கானரசு உருவானது. எனவே இது சகதாயி கானரசின் தொடர்ச்சி எனக் கருதப்பட்டது. ஆனால் இது மொகுல் கானரசு என்றும் குறிப்பிடப்பட்டது.  
உண்மையில் உள்ளூர் அதிகாரமானது உள்ளூர் மங்கோலிய துக்லத்துகள் அல்லது சூபி நக்சுபந்திகளால் தத்தமது பாலைவனச்சோலையில் செலுத்தப்பட்டது. சீன வர்த்தகத்தால் ஆட்சியாளர்கள் பெரும் செல்வத்தை அனுபவித்தபோதிலும், அடிக்கடி ஏற்பட்ட உள்நாட்டுப் போர், முந்தைய சகதாயி கானரசின் மேற்குப் பகுதியில் இருந்து உருவான தைமூரியப் பேரரசின் படையெடுப்புகள் ஆகியவற்றால் பாதிப்புக்கு உள்ளானது. சுதந்திர மனநிலை கொண்ட கான்கள் தங்களது சொந்த ஆட்சி அமைப்புகளை கஷ்கர் மற்றும் துருபன் போன்ற நகரங்களில் உருவாக்கினர். இறுதியாக இந்த அரசு கிர்கிசு, கசக், மற்றும் ஒயிரட்களால் வெல்லப்பட்டது. கிழக்குப் பகுதியில், 18ம் நூற்றாண்டின் ஆரம்பத்தில் சுங்கர் கானரசால் வெல்லப்படும் வரை எர்கந்து கானரசு தொடர்ந்து நீடித்தது.
# பன்காலாகாஜி குகைகள்

**பன்காலாகாஜி குகைகள்** (*Panhalakaji Caves*) என்பது மகாராட்டிரா மாநிலத்தின் மும்பைக்கு 160 கி.மீ தெற்கே இரத்தினகிரி மாவட்டத்தில் அமைந்துள்ளது. இந்த குகை வளாகத்தில் சுமார் 30 பௌத்த குகைகள் உள்ளன . பௌத்த சமயத்தின் பெரிய உட்பிரிவானஈனயானப் பிரிவு பொ.ச. 3 ஆம் நூற்றாண்டில் குகைகளை செதுக்கத் தொடங்கியது. தற்போதைய குகை 5இல் உள்ள தாது கோபுரத்துடன் குகைகளில் பிராமி மற்றும் தேவநாகரி எழுத்துகளில் கல்வெட்டுகள் உள்ளன. பொ.ச. 10-11ஆம் நூற்றாண்டில், மற்றொரு பௌத்தக் குழுவான வச்சிரயான பௌத்தம், தங்கள் தெய்வங்களான அக்சோப்யா மற்றும் மகாசந்தரோஷனா ஆகியோருடன் குகை 10ஐ நிறுவியது. மேலும், அந்த பிராந்தியத்தில் அவர்களின் நடைமுறையையும் வலுப்படுத்தியது. சிலகாரா மன்னர்களின் ஆட்சியின் போது சிவன் மற்றும் கணபதி வழிபாடு இந்த இடத்தில் தொடங்கியது. இங்கு மொத்தம் 29 குகைகள் உள்ளன. அவற்றில் 28 குகைகள் கோட்ஜாயின் வலது கரையில் அமைந்துள்ளது.  
முக்கியமான குகைகளின் பட்டியல் பின்வருமாறு:  
- குகை 10இல் மகா-சந்திரரோஷனாவின் உருவம் உள்ளது. இது ஒடிசாவின் பண்டைய பௌத்த தளங்களுடன் இரத்னகிரியின் தொடர்பைக் குறிக்கிறது.
- குகை 14இல் நாத் பாந்தாவின் தெய்வங்கள் உள்ளன.
- குகை 19இல் சிவலிங்கம் உள்ளது. அதன் உச்சியில் இந்து வேதங்கள் உள்ளன.
- குகை 29ஐ நாத் பாந்தா பயன்படுத்தினார். இது கவுர் லீனா என்று பெயர் மாற்றப்பட்டது.
# பன்காலாகாஜி குகைகள்

## எப்படி அடைவது

- தொடர் வண்டி: இரத்தினகிரி தொடர் வண்டி நிலையம் அருகிலுள்ளது.
- சாலை வழியாக: தபோலி அருகே தேசிய நெடுஞ்சாலை 4இல் அமைந்துள்ளது.
# சிசுதான்

**சிசுதான்** (பாரசீகம்: سیستان) என்பது தற்போதைய கிழக்கு ஈரான் (சீசுத்தானும் பலுச்சிசுத்தானும் மாகாணம்) மற்றும் தெற்கு ஆப்கானித்தானில் (நிம்ரூசு, எல்மந்து, கந்தகார்) அமைந்திருந்த ஒரு வரலாற்றுப் பகுதியாகும். இப்பகுதி பண்டைய காலங்களில் சகாசுதான் (سَكاستان, "சகாக்களின் நிலம்") என்று அழைக்கப்பட்டது. பெரும்பாலும் பாலைவனமாக உள்ள இந்தப் பகுதியை ஆப்கானித்தானின் பெரிய ஆறான எல்மந்து ஆறு பிரிக்கிறது. அந்த ஆறு காமூன் ஏரியில் சென்று சேர்கிறது. அந்த ஏரி இரண்டு நாடுகளுக்கும் இடைப்பட்ட எல்லையின் ஒரு பகுதியை அமைக்கிறது.
# மேகா ராஜகோபாலன்

**மேகா ராஜகோபாலன்** (**Megha Rajagopalan**) ஐக்கிய அமெரிக்க நாட்டில் இந்திய வம்சாவளியினரான இவர் *பஸ்ஃபீட் நியூஸ்* (BuzzFeed News) எனும் செய்தி நிறுவனத்தின் ஊடகவியலாளராக, வெளிநாடுகளில் செய்தி சேகரிக்கும் பணி செய்கிறார். சீனா நாட்டின் சிஞ்சியாங் மாகாணத்தின் முகாம்களில் கைதிகளாக இருந்த இரண்டு டஜன் உய்குர் இசுலாமிய பழங்குடி மக்களைக் கண்டுபிடித்து, அவர்களின் நம்பிக்கையை வென்று, அவர்களின் கனவுக் கணக்குகளை உலகத்துடன் பகிர்ந்து கொள்ளும்படி அவர்களை சமாதானப்படுத்தினார். உய்குர் இசுலாமியப் பழங்குடி இன மக்களுக்கு எதிராக சீன அரசு மேற்கொள்ளும் மனித உரிமை மீறல்களை நேரில் கண்ட இவர் எழுதிய தொடர் கட்டுரைகள் மூலமாக இந்த செய்தி உலகம் முழுவதும் பரவியது. இந்த அவலத்தை வெளிஉலகுக்கு கொண்டுவந்த மேகா ராஜகோபாலனைப் பாராட்டி இவருக்கு, இரண்டு பங்களிப்பாளர்களுடன் 2021-ஆம் ஆண்டில் புலிட்சர் விருது வழங்கப்பட்டுள்ளது.
# மேகா ராஜகோபாலன்

## வரலாறு

சீனாவின் சிஞ்சியாங் மாகாணத்தில் உள்ள உய்குர் இசுலாமியப் பழங்குடி இன மக்களுக்கு பல்லாண்டுகளாக சீன மக்கள் குடியரசு தொடர்ந்து கட்டாய கருத்தடை செய்வதாகவும், தொழிலாளர் சட்டத்தை மீறி அவர்களிடம் அதிக வேலை வாங்குவதாகவும், பெற்றோர்களிடமிருந்து குழந்தைகளை பிரித்து, தடுப்பு முகாம்களில் தங்க வைத்து சீன முறையிலான கல்வி வழங்குவதாகவும், இசுலாமிய வழிபாட்டு உரிமை மறுக்கப்படுவதாகவும் மேகா ராஜகோபாலன் தனது கட்டுரையில் தொடர்ந்து எழுதி வந்தார். மேலும் கட்டிடக்கலை மற்றும் கட்டிடங்களின் செயற்கைக்கோள் படங்களின் தடயவியல் பகுப்பாய்வில் நிபுணத்துவம் பெற்ற கட்டிடக் கலைஞர் **அலிசன் கில்லிங்** மற்றும் தரவு பத்திரிகையாளர்களுக்கு ஏற்றவாறு கருவிகளை உருவாக்கும் புரோகிராமர் **கிறிஸ்டோ புஷெக்** ஆகியவர்களின் உதவியுடன், சிஞ்சியாங் மாகாணத்தில் உய்குர் மக்களை அடைத்து வைக்கப்படும் தடுப்பு முகாம்கள் குறித்தான செயற்கைக் கோள் புகைப்படங்களை ஆதாரமாக வெளியிட்டார். இதனையடுத்து ஐக்கிய நாடுகள் அவை சிஞ்சியாங் மாகாணத்தில் நடக்கும் மனித உரிமை மீறல்கள் குறித்து சீனாவிடம் விளக்கம் கேட்டது. சீனா இந்த குற்றச்சாட்டை தொடர்ந்து மறுத்து வந்தாலும் ஐக்கிய இராச்சியம், ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட பல நாடுகள் சீனாவின் இந்த மனித உரிமை மீறலுக்கு கடும் எதிர்ப்பு தெரிவித்தது.  
மேலும் உய்குர் பழங்குடி இன மக்கள் தயாரிப்பில் உருவாகும் கைவினை பொருட்களை வாங்க அமெரிக்கா மறுத்தது. இது சர்வதேச அளவில் உய்குர் மக்களுக்கு நீதி கிடைக்க உதவியது.
# இவான் வில்லெல்ம்

**இவான் வில்லெல்ம்** (*Ivan Wilhelm*) செக் குடியரசைச் சேர்ந்த ஒர் அணு இயற்பியலாளர் மற்றும் பிராகா நகரில் உள்ள சார்லசு பல்கலைக்கழகத்தின் முன்னாள் முதல்வரும் ஆவார். இவர் 1942 ஆம் ஆண்டு மே மாதம் 1 ஆம் தேதியன்று திரணாவா நகரில் பிறந்தார். வில்லெல்ம் பிராகா நகரில் உள்ள செக் தொழில்நுட்ப பல்கலைக்கழகத்தின் அணு அறிவியல் மற்றும் இயற்பியல் பொறியியல் புலத்தில் அணு இயற்பியலில் பட்டம் பெற்றார். 1967 ஆம் ஆண்டு வரை வில்லெல்ம் அங்கு விரிவுரையாளராகப் பணிபுரிந்தார். பின்னர் 1967 ஆம் ஆண்டில், வில்லெல்ம் அமெரிக்காவிற்கு படிக்க அனுப்பப்பட்டார். 1971 ஆம் ஆண்டு முதல், இவர் பிராகா நகரில் உள்ள சார்லசு பல்கலைக்கழகத்தின் கணிதம் மற்றும் இயற்பியல் துறைகளின் ஒரு பகுதியாக இருந்து வருகிறார்.
# துரூ பியர்சு

**துரூ பியர்சு** (பிறப்பு: 24 ஆகத்து 1975 ) என்பவர் பிரித்தானியா நாட்டு திரைக்கதை ஆசிரியர், இயக்குநர் மற்றும் தயாரிப்பாளர் ஆவார். இவர் பிரித்தானிய நகைச்சுவை தொடரான 'நோ ஹீரோயிக்ஸ்' என்ற தொலைக்காட்சி தொடரை உருவாக்கியுள்ளார். அத்துடன் அயர்ன் மேன் 3 (2013) மற்றும் ஹோப்ஸ் அண்டு ஷா (2019) போன்ற திரைப்படங்களில் இணை எழுத்தாளராகவும், 'மிஷன்: இம்பாசிபிள் - ரோக் நேஷன்' (2015) என்ற திரைப்படத்திற்கு கதை எழுதியதற்கும் மிகவும் பெயர் பெற்றவர் ஆனார். இவர் 2018 ஆம் ஆண்டு வெளியான 'ஹோட்டல் ஆர்ட்டெமிஸ்' என்ற திரைப்படத்தின் மூலமாக இயக்குநராகவும் அறிமுகமானார்.
# துரூ பியர்சு

## திரைப்படம்

| ஆண்டு | தலைப்பு | இயக்குநர் | எழுத்தாளர் | குறிப்புகள் |
| --- | --- | --- | --- | --- |
| 2013 | அயர்ன் மேன் 3 |  |  |  |
| 2014 | ஆல் ஹேல் தி கிங் | குறும்படம் |  |  |
| 2015 | மிஷன்: இம்பாசிபிள் - ரோக் நேஷன் |  |  |  |
| 2018 | ஹோட்டல் ஆர்ட்டெமிஸ் | இயக்குநராக அறிமுகம் |  |  |
| 2019 | ஹோப்ஸ் அண்டு ஷா |  |  |  |
| 2020 | குர்ட்டர்மாஸ்டர் |  |  |  |
# கிறிஸ்டோபர் யோஸ்டு

**கிறிஸ்டோபர் யோஸ்டு** (பிறப்பு: பெப்ரவரி 21, 1973) என்பவர் அமெரிக்க நாட்டு திரைக்கதை ஆசிரியர் மற்றும் வரைகதை புத்தக எழுத்தாளர் ஆவார்.  
மார்வெல் திரைக்கதை திட்டத்தின் உறுப்பினராக இருந்த யோஸ்டு, மார்வெல் ஸ்டுடியோஸின் தயாரிப்பில் வெளியான மார்வெல் திரைப் பிரபஞ்சப் படங்களான தோர்: த டார்க் வேர்ல்டு (2013) மற்றும் தோர்: ரக்னராக் (2017) போன்ற படங்களில் திரைக்கதை எழுத்தாளராக பணியாற்றியுள்ளார்.
# கார்ல் வெய்சென்பெர்க்கு

**கார்ல் வெய்சென்பெர்க்கு** (*Karl Weissenberg*) ஆத்திரிய நாட்டைச் சேர்ந்த ஓர் இயற்பியலாளராவார். பருப்பொருட்களின் பாய்வோட்டம் மற்றும் படிகவியல் தொடர்பான ஆய்வுகளுக்காக நன்கு அறியப்படுகிறார்.
# கார்ல் வெய்சென்பெர்க்கு

## வாழ்க்கைக் குறிப்பு

வெய்சென்பெர்க் விளைவு, வைசன்பெர்க் எண் போன்ற பாய்மங்களின் பண்புகளுக்கு இவரது பெயர் வைக்கப்பட்டு சிறப்பிக்கப்பட்டுள்ளது. படிகங்களின் விளிம்பு விலகலை ஆராய்வதற்கான கோனியோமீட்டரை இவர் கண்டுபிடித்தார். இதற்காக கார்ல் வெய்சென்பெர்க்கிற்கு 1946 ஆம் ஆண்டு இயற்பியல் நிறுவனம் துத்தெல் பதக்கத்தை வழங்கியது. ஐரோப்பிய பாய்வியல் சங்கம் இவரது நினைவாக வெய்சன்பெர்க் விருதை வழங்குகிறது.  
வெய்சன்பெர்க்கு 1893 ஆம் ஆண்டு சூன் மாதம் 11 ஆம் தேதியன்று வியன்னா நகரில் பிறந்தார். வியன்னா, பெர்லின் மற்றும் செனா பல்கலைக்கழகங்களில் கணிதத்தை தனது முக்கிய பாடமாகப் படித்தார். சமச்சீர் குழுக்கள், மீநெறியம் மற்றும் அணி இயற்கணிதக் கோட்பாடுகளைப் பற்றிய கட்டுரைகளை எழுதி வெளியிட்டார். பின்னர் கணிதத்தையும் பரிசோதனை முறையையும் படிகவியல், வானியல் மற்றும் மருத்துவ அறிவியலுக்காகப் பயன்படுத்தினார்.
1976 ஆம் ஆண்டு நெதர்லாந்தில் இறந்தார்.
# இந்திய ஆசிரியர் கல்வி நிறுவனம்

**இந்திய ஆசிரியர் கல்வி நிறுவனம்** (*Indian Institute of Teacher Education*) இந்தியாவின் குசராத்து மாநிலம காந்திநகரில் அமைந்துள்ள ஒரு மாநில அளவிலான ஆசிரியர் கல்விப் பல்கலைக்கழகமாகும். குசராத்து அரசாங்கம் 2010 ஆம் ஆண்டில் இப்பல்கலைக்கழகத்தை நிறுவியது. ஆசிரியர் கல்வியில் இப்பல்கலைக்கழகம் கவனம் செலுத்துகிறது.  
இந்தியாவிலிருந்து ஆசிரியர்களை வெளிநாடுகளுக்கு ஏற்றுமதி செய்யும் நோக்கத்துடன் 2001 ஆம் ஆண்டு முதல் 2014 ஆம் ஆண்டு வரை குசராத்து மாநில முதல்வராக பணியாற்றிய நரேந்திர மோடி இந்த நிறுவனத்தின் முக்கிய நோக்கமாகக் கொண்டு இருந்தார். 21 ஆம் நூற்றாண்டின் கல்வி என்பது ஒரு பட்டம் மட்டுமல்ல, அனைத்தையும் உள்ளடக்கிய அமைப்பாக இருக்க வேண்டும் என்ற தொலைநோக்கு பார்வை கொண்டு உலகத்தரம் வாய்ந்த ஆசிரியர்களை உருவாக வேண்டும் என்பது இந்நிறுவனத்தின் நோக்கமாகும். கீரீத்து யோசி தலைமையிலான நிபுணர்களின் குழு இதற்கான பாடத்திட்டத்தை வடிவமைத்தது. 2010 ஆம் ஆண்டு இயற்றப்பட்ட ஒரு சட்டத்தை அடிப்படையாகக் கொண்டு குசராத்து அரசாங்கம் இந்நிறுவனத்தை நிறுவியது.
# தரண் குமார்

**தரண்குமார்** (பிறப்பு 8 அக்டோபர் 1983) என்பவர் ஒரு இந்திய இசையமைப்பாளர் ஆவார். இவர் முதன்மையாக தமிழ் திரையுலகில் திரைப்பட பாடல்களுக்கான இசையையும், பின்னணி இசையையும் அமைத்துள்ளார். இவர் பாரிஜாதம் படத்தின் வழியாக அறிமுகமானார். இயக்குநரும் நடிகருமான கே. பாகியராஜை இவர் தன் குருவாகப் பாராட்டுகிறார்.
# தரண் குமார்

## ஆரம்ப கால வாழ்க்கை

தரண், 1983 அக்டோபர் 8 ஆம் நாள் தமிழ்நாட்டின் சென்னையில் பிறந்தார். சென்னை செயின்ட் ஜான்ஸ், டான் பாஸ்கோ மெட்ரிகுலேஷன் மேல்நிலைப்பள்ளி மற்றும் அண்ணா ஜெம் பள்ளிகளில் தனது பள்ளிப்படிப்பை படித்தார். ஹாரிஸ் ஜயராஜின் உதவியாளராக காக்க காக்க, செல்லமே, அந்நியன் போன்ற படங்களில் பணியாற்றத் தொடங்கினார்.
# தரண் குமார்

## தொழில்

### திரைப்பட பின்னணி இசை

தரண், கல்லூரியில் பயின்ற காலத்தில் இசை நிகழ்ச்சிகளில் கலந்துகொண்டார், இயக்குநர் கே. பாக்கியராஜின் மகள் சரண்யா பாக்யராஜ் இவருடன் படித்தார். 2005இல் ஒரு இசையமைப்பாளராக திரைத்துறையில் நுழைந்தார். சரண்யா பாக்யராஜின் அறிமுகத்தின் காரணமாக, அவரது தந்தை இயக்கிய பரிஜாதம் படத்தின் இசையமைப்பாளராக பரிந்துரைத்தார். அந்த படத்தின் பாடலான "உன்னைக் கண்டேன்" பாடல் அந்த ஆண்டின் சிறந்த பத்து பாடல்களில் ஒன்றாக பட்டியலிடப்பட்டது. படத்துக்கு விமர்சன எழுதிய சிஃபி, தரணின் பாடல்களும், பின்னணி இசையும் படத்தின் "ஒரு முக்கிய சிறப்பம்சமாக" குறிப்பிட்டது. இது வணிக ரீதியாகவும் வெற்றியாகவும் ஆனது.  
புதுமுகங்கள் நடித்த குறைந்த செலவில் எடுக்கப்பட்டசிவி என்ற திகில் படம் இவரது அடுத்த படமாகும். இந்த படத்தின் பாடல்கள் நேர்மறையான விமர்சனங்களைப் பெற்றது. அதே நேரத்தில் தரணின் பின்னணி இசையும் விமர்சகர்களால் பாராட்டப்பட்டது. இந்த படம், சாதகமான விமர்சனங்களைப் பெற்ற போதிலும், வணிக ரீதியாக மோசமாக தோல்வியடைந்தது. 2009 ஆம் ஆண்டில், இவரது அடுத்த திரைப்படமான லாடம் படத்தின் பாடல்கள் வெளியிடப்பட்டன. இது ஹிப் ஹாப் இசையை அடிப்படையாகக் கொண்டது, இதில் மலேசிய ராப்பர்கள் டாக்டர் பர்ன் மற்றும் எம்ஸி ஜெஸ் ஆகியோர் இடம்பெற்றிருந்தனர். பிரபு சாலமன் இயக்கிய இப்படமும் பாக்ஸ் ஆபிஸில் குண்டாக மாறி இவரது தொழில் வாழ்க்கையின் முன்னேற்றத்துக்கு உதவியது.  
2010ஆம் ஆண்டில், தரணின் முதல் வெளியீடான பரத் நடித்த "தம்பிக்கு இந்த ஊரு" படம் வணிக ரீதியான வெற்றியைப் பெறவில்லை. இதன் பிறகு கே. பாக்கியராஜின் சித்து +2 படத்திற்கு இசையமைத்தார். படத்தின் இசை 2009இல் வெளியிடப்பட்டது. இதறகாக இவர் இசையமைப்பாளர் யுவன் சங்கர் ராஜா, இயக்குநர் வெங்கட் பிரபு ஆகியோரை ஒவ்வொரு பாடலைப் பாடச் செய்தார். பிரித்விராஜ் சுகுமாரன் நடித்த *தி த்ரில்லர்* படத்தின் மூலம் மலையாளத்தில் அறிமுகமான இவர், சல்சா அடிப்படையிலான காதல்-இசை படமான போடா போடி படத்திற்கு இசையமைத்தார்.
# தரண் குமார்

## தொழில்

### திரைப்படம் இசைப் பணிகள்

தரண், திரைப்படம் அல்லாத இசைப் பணிகளிலும் ஈடுபட்டுள்ளார். 2009இல், மைக்கேல் ஜாக்சனுக்கு காணிக்கையாக "*சிங் ஒன் மோர் டைம்*" என்ற ஒற்றை பாடலை இவர் உருவாக்கினார். தரண் "தனது குழந்தைப்பருவத்தில் மிகப்பெரிய தாக்கம்" செலுத்தியவர் என்று மைக்கேல் ஜாக்சனை குறிப்பிட்டார். தொலைக்காட்சி விளம்பரங்களுக்கு ஜிங்கிள் இசையமைப்பதைத் தவிர. தமிழ்நாடு பிரீமியர் லீக்கின் 2016 மற்றும் 2017 ஆண்டுகளில் துடுப்பாட்ட அணியான ரூபி திருச்சி வாரியர்ஸுக்கு அணி கீதங்களை தரண் அமைத்தார். பன்முகத் திறமை வாய்ந்த டி. ராஜேந்தர் பாடலின் 2016 ஆண்டு பதிப்பு கீதத்தில் குரல் கொடுத்தார். பாடல் வரிகளை ஆர். ஜே. விஜய் எழுதியுள்ளார். அதே நேரத்தில் 2017 ஆண்டு பதிப்பு கீதத்திற்கு குரலை், பாடல் என இரண்டையும் ஆர். ஜே. விஜய் வழங்கினார். 2018 சனவரியில், ஆர். ஜே. விஜய் மற்றும் தரண் ஆகியோர் இணைந்து "யாரு கிட்ட" என்ற ஏறுதழுவல் கீதத்தை 2017 சல்லிக்கட்டு ஆதரவு போராட்டங்களுக்கு காணிக்கையாக உருவாக்கினர். 2021 மார்ச்சில், தரண் சிவாங்கி கிருஷ்ணகுமாருடன் இணைந்து, கவின் மற்றும் தேஜு அஸ்வினி ஆகியோரைக் கொண்ட "அஸ்கு மாரோ " என்ற பாடல் தொகுப்பை (ஆல்பம்) வெளியிட்டார். இதை கார்த்திக் மற்றும் டோங்லி ஜம்போ இயக்கினர்.''
# தரண் குமார்

## தனிப்பட்ட வாழ்க்கை

2017 செப்டம்பரில் தரண் திரைப்பட நடிகை தீட்சிதா மாணிக்கத்தை மணந்தார்.
# தரண் குமார்

## திரைப்படவியல்

### வெளிவந்த திரைப்படங்கள்

| 2006 | பாரிஜாதம்• |  |
| --- | --- | --- |
| 2007 | சிவி • |  |
| 2008 | யாரடி நீ மோகினி • | 2 பாடல்கள் (இரண்டாவது வெளியீட்டில்) |
| 2009 | லாடம் • | *16 டேஸ்* (தெலுங்கு) |
| நான் அவள் அது • | *நேனு தானு ஆமே* (தெலுங்கு) | 1 பாடல் (விளம்பரம்) |
| சித்து +2 • |  |  |
| 2010 | தம்பிக்கு இந்த ஊரு • | *வராசுடொச்சாடு* (தெலுங்கு) |
| *திரில்லர்* (மலையாளம்) • |  |  |
| 2012 | போடா போடி • | *மிஸ்டர் மன்மதன் பார் சேல்* (தெலுங்கு) |
| 2013 | சமர் <sup>#</sup> | *வெட்டடு வெனடடு* (தெலுங்கு) |
| விரட்டு | *தேகா* (தெலுங்கு) |  |
| என்றென்றும் |  |  |
| தகராறு |  |  |
| இங்க என்ன சொல்லுது |  |  |
| 2014 | ஆஹா கல்யாணம் |  |
| நாய்கள் ஜாக்கிரதை |  |  |
| 2015 | காவல் <sup>#</sup> | 1 பாடல் |
| 2016 | மணல் கயிறு 2] |  |
| 2017 | காதல் கசக்குதய்யா |  |
| 2018 | அபியம் அனுவும் | *அபியுடே கத அனுவிண்டேயும்* (மலையாளம்) |
| மாணிக் |  |  |
| 2019 | ழகரம் |  |
| நட்புன்னா என்னான்னு தெரியுமா |  |  |
| பப்பி |  |  |
| 50/50 |  |  |
| 2020 | இரண்டாம் குத்து | பிஜிஎம் மட்டும் |
# தரண் குமார்

## திரைப்படவியல்

### தனிப் பாடல்கள்

| 2018 | யாரு கிட்ட |
| --- | --- |
| 2019 | ராசாத்தி நெஞ்ச |
| 2021 | அஸ்கு மாரோ |
# தரண் குமார்

## திரைப்படவியல்

### வரவிருக்கும் திரைப்படங்கள்

- கெட்டவன்னு பேர் எடுத்த நல்லவன்டா
- பிஸ்தா
- தக்கு முக்கு திக்கு தாலம்
- முருங்கைக்காய் சில்லுகள்
# தரண் குமார்

## திரைப்படவியல்

### தொலைக்காட்சி

- 2008 மானாட மயிலாட
- 2014 உயிர்மெய்
- 2021 தாலாட்டு
# தசுதி மார்கோ

**தசுதி மார்கோ** (பாரசீகம்: دشت مارگو) என்பது ஆப்கானித்தானின் தெற்கு மாகாணங்களான எல்மந்து மற்றும் நிம்ரூசு ஆகியவற்றில் உள்ள ஒரு பாலைவனப் பகுதியாகும். இது தசுதி சசு மற்றும் ரெசிசுதான் பாலைவனங்களுக்குப் பக்கவாட்டில் அமைந்துள்ளது. உலகின் இருபதாவது மிகப்பெரிய பாலைவனம் இதுவாகும். இதன் பரப்பளவு 1,50,000 சதுர கிலோமீட்டர். இது கடல் மட்டத்திலிருந்து சுமார் 500 முதல் 700 மீட்டர் உயரத்தில் அமைந்துள்ளது. இப்பாலைவனமானது மணல் நிறைகள் மற்றும் பாறை-களிமண் சமவெளிகளைக் கொண்டுள்ளது. அரிதாகச் சோலைகளும் இந்தப் பாலைவனத்தில் காணப்படுகின்றன.  
தாரி மொழியில் *தசுதி* என்றால் "சமவெளி" என்றும் *மார்கோ* என்றால் "மரணம்" என்றும் பொருள். *தசுதி மார்கோ* என்ற பெயரின் பொருளானது "மரணப் பாலைவனம்" ஆகும்.
# சுரான்கோட்

**சுரான்கோட்** (*Surankote*) என்பது இந்தியாவின் ஒன்றியப் பிரதேசமான ஜம்மு காஷ்மீரின் பூஞ்ச் மாவட்டத்திலுள்ள ஒரு நகராட்சியும், வட்டமுமாகும். இது பிர் பாஞ்சல் மலைத்தொடருக்கும் இமயமலைக்குமிடையில் அமைந்துள்ள சுரான்கோட் பள்ளத்தாக்கை ஆக்கிரமித்துள்ளது. இது குளிர்காலத்தில் அதிகப் பனிப்பொழிவைப் பெறுகிறது.
# சுரான்கோட்

## நிலவியல்

சுரான்கோட் நகரம் பூஞ்ச் நகரின் தென்கிழக்கில் சுமார் 27 கிலோமீட்டர் தொலைவிலும், குளிர்காலத் தலைநகர் சம்முவிலிருந்து 221 கிலோமீட்டர் தொலைவிலும் அமைந்துள்ளது. பள்ளத்தாக்கு 33 கிராமங்களை உள்ளடக்கியுள்ளது. பள்ளத்தாக்கின் மொத்த மக்கள் தொகை 124,755 என்ற அளவில் இருக்கின்றனர். இதில் பகாரிகள், குஜ்ஜர், பேக்கர்வால்கள் ஆகியோர் அடங்குவர். உள்ளூர் பகாரிகள் காஷ்மீரி பேசும் சிறுபான்மையினராக உள்ளனர்.
# சுரான்கோட்

## புள்ளிவிவரங்கள்

2011 மக்கள் தொகை கணக்கெடுப்பின்படி, சுரான்கோட்டின் மக்கள் தொகை 8,892 ஆகும். இதில் 53% ஆண்களும், 47% பெண்களும் உள்ளனர். சராசரி கல்வியறிவு 73% ஆகும்.  
இசுலாத்தை தொடர்பவர்கள் 86% பேர் உள்ளனர். பகாரிகள் ஒரு விவசாய பழங்குடியினராகவும் மிகப்பெரிய சமூகமாகவும் மதிப்பிடப்பட்டுள்ளனர்.
# சுரான்கோட்

## சுற்றுலா இடங்கள்

### நூரி சேம்ப்

முகலாய ராணி நூர் சகான் பெயருடன் தொடர்புடைய நூரி சேம்ப் அதன் அருவிக்கு பெயர் பெற்றது. இது பூஞ்ச் நகரிலிருந்து 45 கிலோமீட்டர் தொலைவில் அமைந்துள்ளது. பேரரசர் ஜஹாங்கீர் இந்த அருவி மேல் ஆழ்ந்த விருப்பம் கொண்டிருந்தார். இதற்கு தனது அன்பான இராணி நூர் சகானின் பெயரிட்டார் முகலாய இராணி ஓய்வெடுப்பதற்காக இங்கு தங்கியிருந்தார். மலைச் சுவரிலிருந்து பிரதிபலிக்கும் ஒரு கண்ணாடியை ஏற்படுத்தி குளித்தபின் இராணி அதில் அலங்காரம் செய்து கொண்டார். பல உள்ளூர்வாசிகள் நூரி சேம்பை ஒரு பால் அருவி என்று அழைக்கிறார்கள்.
# சுரான்கோட்

## சுற்றுலா இடங்கள்

### பீர் கி கலி

பீர் கி கலி என்பது முகலாயச் சாலையில் போஷானா மற்றும் ஹீர் புர் ஆகிய இரண்டு கிராமங்களுக்கு இடையில் அமைந்துள்ள ஒரு புனித இடமாகும். இது முகலாயச் சாலையின் இதயம் என்று அழைக்கப்படுகிறது. 'பீர்' என்ற வார்த்தையின் அர்த்தம் முஸ்லிம் நம்பிக்கையின் படி மதத்திற்கு அர்ப்பணிக்கப்பட்ட ஒரு நபர் என்று பொருளாகும். பீர் கி கலி என்ற பெயருக்கு சில நல்ல பொருத்தங்கள் உள்ளன. இந்த இடத்தின் வரலாறு ஆலம்தார்-இ-காஷ்மீர், ஷேக் நூர்-உ-தின் நூரானி (ஆர்.ஏ) (1378 முதல் 1441 வரை) என்ற புனித மற்றும் மத ரீதியாக உயர்ந்த நபரின் காலத்திற்கு முந்தையது.
# குராசான் மாகாணம்

**குராசான்** என்பது வடகிழக்கு ஈரானில் இருந்த மாகாணம் ஆகும். இது எலனிய மற்றும் பார்த்தியக் காலங்களில் **திராக்சியான்** என்று அழைக்கப்பட்டது. ஆனால் குராசான் என்ற சொல்லானது வரலாற்று ரீதியாக ஒரு பெரிய பகுதியைக் குறிக்கக் கூடியதாகும். அப்பகுதி அகாமனிசியப் பேரரசின் கிழக்கு மற்றும் வடகிழக்குப் பகுதிகளை உள்ளடக்கியிருந்தது. *குராசான்* என்ற பாரசீகச் சொல்லுக்கு "சூரியன் எங்கிருந்து வருகிறது" என்று பொருள். முதன்முதலில் இப்பெயரானது சாசானியப் பேரரசின் ஆட்சியின்போது பாரசீகத்தின் கிழக்கு மாகாணத்துக்குக் கொடுக்கப்பட்டது. நடுக் காலத்தின் பிற்பகுதி முதல் அண்டைப் பகுதியான திரான்சாக்சியானாவில் இருந்து வேறுபடுத்தி அறிவதற்காக இப்பெயர் பயன்படுத்தப்பட்டது.  
இந்த மாகாணத்தில் உள்ள மக்கள் பெரும்பாலும் சியா இசுலாமைப் பின்பற்றக்கூடிய முசுலிம்கள் ஆவர். இந்த மாகாணம் வரலாற்றுரீதியான பெரிய குராசான் பகுதியின் மேற்குப் பாதியைக் கொண்டிருந்தது. ஈரானிய மாகாணமான குராசானின் நவீன எல்லைகள் அதிகாரபூர்வமாக 19ஆம் நூற்றாண்டின் பிற்பகுதியில் வரையறுக்கப்பட்டன. இம்மாகாணமானது 2004ஆம் ஆண்டு மூன்று வெவ்வேறு நிர்வாகப் பிரிவுகளாகப் பிரிக்கப்பட்டது.
# நிக்கோல் பெர்ல்மன்

**நிக்கோல் பெர்ல்மன்** (பிறப்பு: திசம்பர் 10, 1981) என்பவர் அமெரிக்க நாட்டு திரைக்கதை ஆசிரியர் ஆவார். மார்வெல் திரைப் பிரபஞ்சப் படங்களான கார்டியன்ஸ் ஆப் தி கேலக்ஸி (2014) மற்றும் கேப்டன் மார்வெல் (2019) போன்ற படங்களில் திரைக்கதை எழுத்தாளராக பணியாற்றியதன் மூலம் மிகவும் பிரபலமானார்.
# நிக்கோல் பெர்ல்மன்

## ஆரம்ப கால வாழ்க்கை

பெர்ல்மேன் 10 திசம்பர் 1981 இல் கொலராடோ போல்டரில் ஒரு யூத குடும்பத்தில் பென்னி மற்றும் மைக்கேல் பெர்ல்மன் ஆகியோருக்கு மகளாகப் பிறந்தார். இவர் போல்டரில் வளர்ந்து, அங்கு உள்ள போல்டர் உயர்நிலைப் பள்ளியில் கல்வி பயின்றார். அதன் பிறகு நியூயார்க் பல்கலைக்கழகத்தில் கலை திரைப்படம் மற்றும் நாடகம் சார்ந்த படிப்பை படித்து 2003 இல் பட்டம் பெற்றார்.
# நிக்கோல் பெர்ல்மன்

## திரைப்படம்

| ஆண்டு | தலைப்பு | எழுத்தாளர் | தயாரிப்பாளர் | குறிப்புகள் |
| --- | --- | --- | --- | --- |
| 2011 | தோர் | அங்கீகரிக்கப்படாதது |  |  |
| 2014 | கார்டியன்ஸ் ஆப் தி கேலக்ஸி | ஜேம்ஸ் கன் என்பவருடன் இணை எழுத்தாளராக |  |  |
| 2017 | ரைசிங் அ ருக்ஸ் | குறும்படம் |  |  |
| 2018 | தி ஸ்லொவ்ஸ் | குறும்படம்; இயக்குநர் |  |  |
| 2019 | கேப்டன் மார்வெல் | இணை கதை ஆசிரியராக |  |  |
| போகிமொன் டிடெக்ட்டிவ் பிகாச்சு | இணை கதை ஆசிரியராக | } |  |  |
# ஜொகூர் பாரு மாவட்டம்

<small>(***ஜொகூர் பாரு** எனும் பெயரில் **ஜொகூர் பாரு மாவட்டம்**; **ஜொகூர் பாரு நகரம்** என இரு இடங்கள் உள்ளன.*)</small>  
**ஜொகூர் பாரு மாவட்டம்**, (மலாய்: *Daerah Johor Bahru*; ஆங்கிலம்: *Johor Bahru District*; சீனம்: 新山县; சாவி: جوهر بهرو) என்பது மலேசியா, ஜொகூர் மாநிலத்தில் உள்ள ஒரு மாவட்டம். இந்த மாவட்டம் ஜொகூர் மாநிலத்தில் ஆகத் தென்முனையில் உள்ளது.  
ஜொகூர் பாரு மாவட்டத்தின் தலைநகரம் ஜொகூர் பாரு நகரம்; நிர்வாகத் தலைநகரம் இசுகந்தர் புத்திரி. மாவட்ட எல்லைகளாக மேற்கில் பொந்தியான் மாவட்டம்; கிழக்கில் கோத்தா திங்கி மாவட்டம்; வடக்கே கூலாய் மாவட்டம்; தெற்கே ஜொகூர் நீரிணை உள்ளன.  
இதன் நகர்ப்புற மையங்களாக ஜொகூர் பாரு; இசுகந்தர் புத்திரி மற்றும் பாசீர் கூடாங் நகரங்கள் அமைந்து உள்ளன. இதன் மாநகர் மன்றம் ஜொகூர் பாரு நகரத்தில் உள்ளது.
# ஜொகூர் பாரு மாவட்டம்

## நிர்வாகம்

ஜொகூர் பாரு மாவட்டம் நன்கு வளர்ச்சி பெற்று; ஒரு பெருநகர மயமான மாவட்டமாகும். இந்த மாவட்டத்தின் துரிதமான வளர்சியினால், மூன்று துணை மாவட்டங்களாகப் பிரிக்கப்பட்டு; மூன்று நிர்வாகங்களாகத் தனித்தனியாக நிர்வாகம் செய்யப் படுகிறது.
# ஜொகூர் பாரு மாவட்டம்

## நிர்வாகம்

### ஜொகூர் பாரு மாநகராட்சி

ஜொகூர் பாரு மாநகராட்சி (**MBJB**), ஜொகூர் பாரு மாநகர் மையத்தை நிர்வகிக்கிறது. தவிர இந்த மன்றம் லார்க்கின், தெப்ராவ், உலு திராம், பண்டார் டத்தோ ஓன், கெம்பாஸ், தம்போய், ஜொகூர் ஜெயா, பெர்மாஸ் ஜெயா ஆகிய நகர்ப் பகுதிகளையும் நிர்வகிக்கிறது.
# ஜொகூர் பாரு மாவட்டம்

## நிர்வாகம்

### இசுகந்தர் புத்திரி மாநகராட்சி

இசுகந்தர் புத்திரி மாநகராட்சி (**MBIP**), இசுகந்தர் புத்திரி நகரப் பகுதியை நிர்வகிக்கிறது. இதில் ஸ்கூடாய், கெலாங் பாத்தா, பெர்லிங், கங்கார் பூலாய், தஞ்சோங் குப்பாங் மற்றும் தஞ்சோங் பெலப்பாஸ் ஆகிய நகர்ப் பகுதிகள் அடங்கும்.
# ஜொகூர் பாரு மாவட்டம்

## நிர்வாகம்

### பாசிர் கூடாங் மாநகராட்சி

பாசிர் கூடாங் மாநகராட்சி, ஜொகூர் பாரு மாவட்டத்தின் கிழக்குப் பகுதிகளான பாசிர் கூடாங், மாசாய் நகரம், பண்டார் ஸ்ரீ ஆலாம், தாமான் கோத்தா மாசாய், காங் காங் மற்றும் சுங்கை திராம் போன்ற மக்கள்தொகை கொண்ட பகுதிகளை நிர்வகிக்கிறது.
# ஜொகூர் பாரு மாவட்டம்

## நிர்வாகப் பகுதிகள்

ஜொகூர் பாரு மாவட்டம் 7 முக்கிம்களாகப் பிரிக்கப்பட்டு உள்ளது.)  
| ஜெலுத்தோங் | 14,651 | 15.281 |  |
| --- | --- | --- | --- |
| பிளந்தோங் | 494,152 | 264.439 |  |
| பூலாய் | 360,642 | 210.567 |  |
| சுங்கை தீராம் | 13,348 | 234.913 |  |
| தஞ்சோங் குப்பாங் | 10,972 | 84.434 |  |
| தெப்ராவ் | 316,327 | 218.078 |  |
| ஜொகூர் பாரு மாநகரம் | 124,096 | 36.260 | } |
# ஜொகூர் பாரு மாவட்டம்

## நிர்வாகப் பகுதிகள்

### மாநகரங்களும் நகரங்களும்

ஜொகூர் பாரு மாவட்டத்தில் இரு நகரங்கள் உள்ளன.
| மாநகரம் | 010240 | ஜொகூர் பாரு நகரம் |
| --- | --- | --- |
| 010242 | தெப்ராவ் | } |
# ஜொகூர் பாரு மாவட்டம்

## நகரங்கள்

- சுகூடாய் *Skudai*</br>
- மாசாய் நகரம் *Masai*</br>
- பாண்டான்- தெப்ராவ் *Pandan*</br>
- பிளந்தோங் *Plentong*</br>
- கேலாங் பாத்தா *Gelang Patah*</br>
- தம்போய் *Tampoi*</br>
- உலு திராம் *Ulu Tiram*</br>
- கெம்பாஸ் *Kempas*</br>
- கங்கார் பூலாய் *Kangkar Pulai*</br>
- உலு சோ *Ulu Choh*
# ஜொகூர் பாரு மாவட்டம்

## தேர்தல் முடிவுகள்

### மலேசியப் பொதுத் தேர்தல், 2018

மலேசிய மக்களவையில் ஜொகூர் பாரு மாவட்டத்தின் தொகுதிகள்  
| # | தொகுதி | மக்களவை உறுப்பினர் | கட்சி |
| --- | --- | --- | --- |
# ஜொகூர் பாரு மாவட்டம்

## ஜொகூர் மாநிலச் சட்டமன்றம்

### மலேசியப் பொதுத் தேர்தல், 2018

ஜொகூர் மாநிலச் சட்டமன்றத்தில் ஜொகூர் பாரு மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:  
| # | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# 2019–2021 ஐசிசி உலகத் தேர்வுத் துடுப்பாட்ட வாகை இறுதிப்போட்டி

2019–21 ஐசிசி உலகத் தேர்வு துடுப்பாட்ட வாகையின் இறுதிப் போட்டி 18-22 சூன் 2021 இந்தியா நியூசிலாந்து அணிகளுகிடையில் சவுத்தாம்ப்டனில் உள்ள உரோசு பவுலில் நடைபெறகிறது. போட்டி வெற்றி**/**தோல்வி இன்றி அல்லது சமனில் முடிந்தால் இரு அணிகளும் கூட்டாக வெற்றியாளர்களாக அறிவிக்கப்பட்டு, கோப்பையை பகிர்ந்து கொள்ளும்.
# 2019–2021 ஐசிசி உலகத் தேர்வுத் துடுப்பாட்ட வாகை இறுதிப்போட்டி

## குழுநிலைப் போட்டிகள் முடிவில்

| குழுச்சுற்று |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| எதிர்அணி | முடிவுகள் | குழுநிலைப் போட்டிகள் | எதிர்அணி | முடிவுகள் |  |  |  |  |  |  |
| இந்தியா 2 – 0 மேற்கிந்தியத் தீவுகள் | தொடர் 1 | நியூசிலாந்து 1 – 1 இலங்கை |  |  |  |  |  |  |  |  |
| இந்தியா 3 – 0 தென்னாப்பிரிக்க | தொடர் 2 | நியூசிலாந்து 0 – 3 ஆத்திரேலியா |  |  |  |  |  |  |  |  |
| இந்தியா 2 – 0 வங்காளதேசம் | தொடர் 3 | நியூசிலாந்து 2 – 0 India |  |  |  |  |  |  |  |  |
| இந்தியா 0 – 2 நியூசிலாந்து | தொடர் 4 | நியூசிலாந்து 2 – 0 மேற்கிந்தியத் தீவுகள் |  |  |  |  |  |  |  |  |
| India 2 – 1 ஆத்திரேலியா | Series 5 | நியூசிலாந்து 2 – 0 பாக்கித்தான் |  |  |  |  |  |  |  |  |
| இந்தியா 3 – 1 இங்கிலாந்து | Series 6 |  |  |  |  |  |  |  |  |  |
| - | **** | **அணி** | **** | **** | **** | **** | **** | **** | **** | **Qualification** |
| **1** | **** | 6 | 5 | 1 | 0 | 720 | 520 | **72.20** | முன்னேறியது இறுதிப்போட்டி |  |
| <small>*In reference to number of series played*</small> | } |  |  |  |  |  |  |  |  |  |
||Final League standings
||**குழுநிலைப் போட்டிகள் 2ஆவது இடம்**
| **2** | **** | 5 | 3 | 1 | 1 | 600 | 420 | **70.00** | முன்னேறியது இறுதிப்போட்டி |
| --- | --- | --- | --- | --- | --- | --- | --- | --- | --- |
| <small>*In reference to number of series played*</small> | } |  |  |  |  |  |  |  |  |
|-
|}
# 2019–2021 ஐசிசி உலகத் தேர்வுத் துடுப்பாட்ட வாகை இறுதிப்போட்டி

## அணிகள்

| * விராட் கோலி (த)
* அஜின்கியா ரகானே (துத)
* ரவிச்சந்திரன் அசுவின்
* ஜஸ்பிரித் பும்ரா
* சுப்மன் கில்
* ரவீந்திர ஜடேஜா
* ரிஷப் பந்த் (குகா)
* செதேஷ்வர் புஜாரா
* ரித்திமான் சாஃகா (குகா)
* முகம்மது சமி
* இஷாந்த் ஷர்மா
* ரோகித் சர்மா
* முகமது சிராஜ்
* ஹனுமா விஹாரி
* உமேஸ் யாதவ் | * கேன் வில்லியம்சன் (த)
* டாம் லாத்தம் (துத)
* டாம் ப்ளண்டெல் (குகா)
* டிரென்ட் போல்ட்
* டேவன் கான்வே
* கொலின் டி கிரான்ஹோம்
* மாட் என்றி
* கைல் ஜேமிசன்
* கென்றி நிக்கோல்சு
* அஜாசு படேல்
* டிம் சௌத்தி
* ராஸ் டைலர்
* நீல் வாக்னர்
* பி. ஜே. வட்லிங் (குகா)
* வில் யங் | } |
| --- | --- | --- |
# 2019–2021 ஐசிசி உலகத் தேர்வுத் துடுப்பாட்ட வாகை இறுதிப்போட்டி

## ஆட்ட முடிவிற்கு பிறகு

பி. ஜே. வட்லிங் இந்த போட்டி முடிவுக்கு பின் அனைத்து பன்னாட்டு துடுப்பாடங்களில் இருந்தும் ஓய்வுபெற்றார். மே 2021 வட்லிங் உலகத் தேர்வுத் துடுப்பாட்ட இறுதிப்போட்டிக்கு பின்பு ஓய்வுபெறுவதாக அறிவிப்பு வெளியிட்டுருந்தார்.
# பிரசாந்தா பெஹெரா

**பிரசாந்தா பெகெரா** (*Prasanta Behera*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதி ஆவார். ஒடிசா மாநிலத்தின் கட்டாக் மாவட்டத்திலுள்ள சாலிப்பூர் தொகுதியில் வெற்றி பெற்று 2019 ஆம் ஆண்டு முதல் சட்டமன்ற உறுப்பினராகப் பணியாற்றி வருகிறார்.
# பிரசாந்தா பெஹெரா

## ஆரம்பகால வாழ்க்கை

பிரசாந்தா பெகெரா 1977 ஆம் ஆண்டு கோபால் என்ற யாதவர் குடும்பத்தில் பிறந்தார். இவரது தந்தை தர்மநந்தா பெகெரா ஒரு மூத்த அரசியல்வாதியும் ஒடிசா மாநிலத்தின் கட்டக் மாவட்டம் சவுத்வார் சட்டமன்ற தொகுதியின் முன்னாள் சட்டமன்ற உறுப்பினரும் ஆவார். கட்டக் நகரிலுள்ள கமலகாந்த வித்யாபீடத்தில் பள்ளிக் கல்வியும், சவுத்வார் கல்லூரியில் அறிவியலில் இளங்கலை பட்டமும் பெற்றார்.
# பிரசாந்தா பெஹெரா

## அரசியல் வாழ்க்கை

2014 ஆம் ஆண்டு நடைபெற்ற சட்டமன்றத் தேர்தலில் இவர் சாலிப்பூர் தொகுதியின் பிஜு ஜனதா தள வேட்பாளராக போட்டியிட்டார். ஆனால் இந்திய தேசிய காங்கிரசின் வேட்பாளராகப் போட்டியிட்ட பிரகாசு சந்திர பெகெராவிடம் 2117 வாக்குகள் வித்தியாசத்தில் தோல்வியடைந்தார்.  
2019 ஆம் ஆண்டு நடைபெற்ற சட்டமன்ற தேர்தலில் பாரதிய ஜனதா கட்சியைச் சேர்ந்த பிரகாசு சந்திர பெகெராவை விட அதிகமான வாக்குகளைப் பெற்று பிரசாந்தா பெகெரா வெற்றி பெற்றார்.
# கே. நாராயணன்

**கே. நாராயணன்** (*K. Narayanan*) ஓர் இந்திய திரைப்பட இயக்குநரும், தொகுப்பாளரும், கலை இயக்குநருமாவார். இவர் பெரும்பாலும் மலையாளத் திரைப்படத்துறையில் பணியாற்றியவர். 1953ல் திரைத்துறைக்கு அறிமுகமானதிலிருந்து இருநூற்றுக்கும் மேற்பட்ட மலையாளம் மற்றும் தமிழ்மொழித் திரைப்படங்களைத் தொகுத்துள்ளார்.
# கே. நாராயணன்

## ஆரம்ப கால வாழ்க்கை

இவர் 1933ல் திருச்சூர் அருகேயுள்ள நந்திபுரத்தில் திக்கட் ஹவுஸில் பிறந்தார். இவரது பெற்றோர் கண்ணன் நாயர் மற்றும் கல்யாணியம்மா ஆவர். இவரது தந்தை இந்திய இரயில்வேயில் பணிப்புரிந்ததால் இவர் தனது குழந்தைப் பருவத்தில் சென்னையில் இருந்தார். இவர் எட்டாம் வகுப்பிலேயே தனது படிப்பை நிறுத்தினார். இவரது மனைவி சரோஜினி என்பவராவார்.
# கே. நாராயணன்

## திரைப்பயணம்

நாராயணன் 1947ல் சங்கர் என்பவரிடம் உதவியாளராக இருந்து தனது திரைப்பட வாழ்க்கையைத் தொடங்கினார். திரைப்படத் தொகுப்பாளராக *சதாரமே* என்ற கன்னடத் திரைப்படத்தில் தொகுப்பாளராக அறிமுகமானார். மலையாளத்தில் இவரது முதல் திரைப்படம் *ஆஷாதீபம்* ஆகும். இது தமிழில் ஜெமினி கணேசன் நடிப்பில் ஆசை மகன் என்ற பெயரில் வெளி வந்தது. கேரள மாநிலத்தில் சிறந்த திரைப்படத் தொகுப்பாளருக்கான விருதை நான்கு முறை பெற்றவர்.
# கே. நாராயணன்

## திரைப்படப்பட்டியல்

### தமிழ்

1. சிவகெங்கைச் சீமை
1. பாத காணிக்கை
1. பணத்தோட்டம்
1. ஏழை பங்காளன்
1. ஆண்டவன் கட்டளை
1. அன்புக்கரங்கள்
1. கௌரி கல்யாணம்
1. அரச கட்டளை
1. குடியிருந்த கோயில்
1. கல்லும் கனியாகும்
1. மாட்டுக்கார வேலன்
1. நான் ஏன் பிறந்தேன்
1. அன்னமிட்ட கை
1. பட்டாம்பூச்சி
1. குப்பத்து ராஜா
1. அலாவுதீனும் அற்புத விளக்கும்
1. ஒரே வானம் ஒரே பூமி
1. பகலில் ஒரு இரவு
1. திசை மாறிய பறவைகள்
1. காளி
1. குரு
1. கோலங்கள்
# கே. நாராயணன்

## திரைப்படப்பட்டியல்

### மலையாளம்

1. ஆசை மகன் (1953)
1. மூலதனம் (1969)
1. கள்ளிச்செல்லம்மா (1969)
1. அம்பலப்புரா (1970)
1. சீக்ஷா (1971)
1. இன்பதாகம் (1978)
1. சுமையுந்து (1980)
1. அகிம்சை (1982)
1. நாணயம் (1983)
1. கைகேயி (1983)
1. பூமிகா சாவ்லா (1991)
1. நீலகிரி (1991)
1. இன்ஸ்பெக்டர் பலராம் (1991)
# இராபர்ட் ராண்டல்

**இராபர்ட் ராண்டல்** (*Robert Randal*) (1766 - மே 2, 1834) மேற்கு கனடாவிலும் அமெரிக்காவிலும் தொழில் புரியும் ஒரு தொழிலதிபரும் அரசியல் பிரமுகரும் ஆவார்.
# இராபர்ட் ராண்டல்

## சுயசரிதை

1766இல் மேரிலாந்தில் பிறந்த இராபர்ட் ராண்டால் (சில ஆதாரங்களில் வர்ஜீனியா) 1809 க்குப் பிறகு, தனது குடும்பப் பெயரான ராண்டல் என்பதன் எழுத்துகளில் மாற்றம் செய்து கொண்டார் (Randall என்பதை Randal என மாற்றிக்கொண்டார்). 1795 ஆம் ஆண்டில், இவர் ஒரு கூட்டு நிறுவனத்தின் ஒரு பகுதியாக இருந்தார். இந்நிறுவனம் கீழ் மிச்சிகன் தீபகற்பத்தை அமெரிக்க அரசாங்கத்திடமிருந்து வாங்க விரும்பியது. 1795ஆம் ஆண்டில், இவர், வெர்மான்ட்டின் எபினேசர் ஆலன் மற்றும் சார்லஸ் விட்னி மற்றும் டெட்ராய்டில் உள்ள பல பிரித்தானியர்களான ஜான் அஸ்கின் மற்றும் வில்லியம் ராபர்ட்சன் உள்ளிட்ட ஒரு கூட்டு நிறுவனத்தின் ஒரு பகுதியாக இருந்தார். அந்நிறுவனம் முழு கீழ் மிக்சிகன் தீபகற்பத்தையும் அமெரிக்க அரசாங்கத்திடமிருந்து வாங்க திட்டமிட்டது. இந்த திட்டத்துடன் இணைந்து ஐக்கிய அமெரிக்கப் பேரவை உறுப்பினர்களுக்கு லஞ்சம் கொடுக்க முயன்றதற்காக இவர் அவமதிக்கப்பட்டார்.
# பிலியந்தலை மணிக்கூட்டுக் கோபுரம்

**பிலியந்தலை மணிக்கூட்டுக் கோபுரம்** (*Piliyandala Clock Tower*) என்பது இலங்கையின் தலைநகர் கொழும்பில் பிலியந்தலை என்ற இடத்தில் அமைந்துள்ள ஒரு மணிக்கூட்டுக் கோபுரம் ஆகும். இந்த கடிகார கோபுரம் பிலியந்தலையின் பிரபலமான அடையாளமாகும். உள்ளூர்வாசிகளின் கூற்றுபடியும் பிற ஆவணங்களின்படியும், இந்த கடிகார கோபுரம் தீவின் மிக உயரமான ஒன்றாகும். இது 23.8 மீ (78 அடி) உயரத்திற்கு 4.9 மீ (16 அடி) சுற்றளவு கொண்டது. அறுபது ஆண்டுகளுக்கும் மேலாக இது இருப்பதால், கணிசமான தொல்ல்லியல் நினைவுச் சின்னமாகக் கருதப்படுகிறது. இதனால், இந்தக் கோபுரம் பிலியந்தலை நகரத்திற்கு வரலாற்று முக்கியத்துவத்தை வழங்குகிறது.
# பிலியந்தலை மணிக்கூட்டுக் கோபுரம்

## வரலாறு

டி. சைமன் சமரகூன் தனது தந்தை கார்னெலிஸ் விஜெவிக்ரெமா சமரக்கூன் மற்றும் தனது தாயின் நினைவாக இக்கடிகார கோபுரத்தை அமைத்தார். உள்ளூராட்சி அமைச்சர் கி. வி. வி. கன்னங்கரா அவர்களால் செப்டம்பர் 11, 1952 அன்று கடிகார கோபுரத்தை அமைப்பதற்கான அடிக்கல் நாட்டப்பட்டது. கட்டுமானம் ஏழு மாதங்களில் நிறைவடைந்தது. மேலும், கடிகார கோபுரம் ஏப்ரல் 30, 1953 அன்று பயன்பாட்டுக்கு வந்து அன்றிலிருந்து இயங்கி வருகிறது.
# மிக்கைல் மிக்கைலோவிச் செராசிமோ

**மிக்கைல் மிக்கைலோவிச் செராசிமோ** (உருசியம்: Михаи́л Миха́йлович Гера́симов) (2 செப்டம்பர் 1907 – 21 சூலை 1970) என்பவர் ஒரு சோவியத் தொல்லியல் ஆய்வாளர் மற்றும் மானுடவியலாளர் ஆவார். இவர் மானிடவியல், தொல்லியல், தொல்லுயிரியல் மற்றும் தடய அறிவியல் ஆகியவற்றின் கண்டுபிடிப்புகளை அடிப்படையாகக் கொண்டு தடயவியல் சிற்பமுறைத் தொழில்நுட்பத்தை உருவாக்கினார். மண்டை ஓடுகளை ஆய்வு செய்து இறந்துபோன 200க்கும் மேற்பட்ட மனிதர்களின் முகங்களை மீள் உருவாக்கம் செய்துள்ளார். அவர்களில் குறிப்பிடத்தக்கவர்கள் தைமூர், உருசியாவின் நான்காம் இவான் மற்றும் பிரெடரிக் சில்லர் ஆகியோராவர்.
# டெய்ட்ரே கிரிஸ்வோல்ட்

**டெய்ட்ரே கிரிஸ்வோல்ட்** (Deirdre Griswold) என்பவர் அமெரிக்க கம்யூனிச அரசியல் செயற்பாட்டாளராகவும், தொழிலாளர் உலகக் கட்சியின் செய்தித்தாளான *தொழிலாளர் உலகத்தின்* ஆசிரியராகவும், அமெரிக்க ஜனாதிபதி பதவியின் முன்னாள் வேட்பாளராகவும் உள்ளார். இவர் 1980ல் ஐக்கிய அமெரிக்க ஜனாதிபதித் தேர்தலில் தொழிலாளர் உலகக் கட்சியின் வேட்பாளராக போட்டியிட்டார். கேவ்ரியல் ஹோம்ஸ் என்பவர் அவருக்குத் துணையாக இருந்தார்.  
கட்சியின் நிறுவனர்களில் ஒருவரான வின்சென்ட் கோப்லாண்ட் என்பவர் இவரது தந்தையாவார். .. அவரது தாயார் எலிசபெத் ரோஸ் கோப்லாண்ட் மற்றும் தந்தைவழி அத்தை சிந்தியா கோக்ரான் ஆகியோரும் பொதுவுடைமைவாதிகள் ஆவர். அவர் ஆண்டி ஸ்டாப் என்பவரைத் திருமணம் செய்து கொண்டார். “தொழிலாளர் உலகம்” இதழின் ஆசிரியராகப் பல தசாப்தங்கள் பொறுப்பு வகித்தார்.  
2004ல் ஜனாதிபதி பதவிக்கு மூன்றாம் தரப்பு வேட்பாளருக்கு துணையாக கிரிஸ்வோல்ட் இருந்தார். பிப்ரவரி 12, 2018 அன்று, கிரிஸ்வோல்ட் "டக்கர் கார்ல்சன் இன்றிரவு" என்ற நிகழ்ச்சியில் பங்கேற்றார். அந்நிகழ்ச்சியில் அவர் வட கொரியா அரசை ஆதரித்துப் பேசினார்.
# டெய்ட்ரே கிரிஸ்வோல்ட்

## நூலியல்

- *சீனா: தொழிலாளர் உலகத்தின் பக்கங்களிலிருந்து* (1972) (சாம் மார்சி மற்றும் நவோமி கோஹனுடன்)
- *எத்தியோப்பியன் புரட்சி மற்றும் யு.எஸ். ஏகாதிபத்தியத்திற்கு எதிரான போராட்டம்* (1978)
- *நேரில் பார்த்தவர் எத்தியோப்பியா: தொடரும் புரட்சி* (1979)
- *இந்தோனேசியா: தி பிளட்பத் தட் வாஸ்* (1975)
- *இந்தோனேசியா: நூற்றாண்டின் இரண்டாவது மிகப்பெரிய குற்றம்* (1978)
# பிராங்கோயிசு பெட்டிசு டி லா குரோயிக்சு

**பிராங்கோயிசு பெட்டிசு டி லா குரோயிக்சு** (1653–1713) என்பவர் ஒரு பிரெஞ்சு கிழக்கியலாளர் ஆவார். இவர் பாரிசில் பிறந்தார். இவரது தந்தை பெயரும் பிராங்கோயிசு பெட்டிசு டி லா குரோயிக்சு (1622-1695) தான். இவரது தந்தை பிரெஞ்சு அவையில் அரபு மொழிபெயர்ப்பாளராகவும் ஒரு எழுத்தாளராகவும் இருந்தார். தந்தை இறந்த பிறகு இவர் அந்தப் பதவிக்கு வந்தார். பிறகு தனது மகன் அலெக்சாந்தர் லூயிசு மேரிக்கு அந்தப் பதவியைக் கொடுத்தார். இவரது மகனும் ஒரு குறிப்பிடத்தகுந்த கிழக்கியலாளர் ஆனார். இளம் வயதிலேயே இவரை பிரெஞ்சு முதல் மந்திரி கோல்பர்ட்டு கிழக்குப் பகுதிக்கு அனுப்பினார். சிரியா, பாரசீகம் மற்றும் துருக்கி ஆகிய நாடுகளில் இவர் இருந்த 10 ஆண்டுகளில் அரபி, பாரசீகம் மற்றும் துருக்கி ஆகிய மொழிகளைக் கற்றார்.
# பிராங்கோயிசு பெட்டிசு டி லா குரோயிக்சு

## புத்தகங்கள்

1710ஆம் ஆண்டு செங்கிஸ் கானைப் பற்றி தனது தந்தை எழுதிய சிறந்த சுயசரிதையான, *மகா செங்கிஸ்கானின் வரலாறு, பண்டைய முகலாயர்கள் மற்றும் தாதர்களின் முதல் பேரரசர்* என்கிற புத்தகத்தை இவர் தொகுத்துப் பதிப்பித்தார். இப்புத்தகம் 1722ஆம் ஆண்டு ஆங்கிலத்திற்கு மொழி பெயர்க்கப்பட்டது. இப்புத்தகத்தை அமெரிக்கக் காலனிகளில் பிரபலமானதாக பெஞ்சமின் பிராங்கிளின் ஆக்கினார். தாமசு செபர்சனின் சமய சகிப்புத்தன்மைக்கான விர்சினியா சிலை நிறுவப்பட்டதில் இப்புத்தகம் ஒரு தாக்கத்தை ஏற்படுத்தி இருந்திருக்கலாம் என கருதப்படுகிறது.
# மலேசியா போக்குவரத்துப் பதிவெண்கள்

மலேசியாவில் உள்ள அனைத்துத் தனியார்; வணிக வாகனங்களின் முன்புறத்திலும், பின்புறத்திலும் **மலேசியா போக்குவரத்துப் பதிவெண்கள்** (நம்பர் பிளேட்டுகள்) காட்டப்பட வேண்டும் என்பது அரசு சட்டமாகும். போக்குவரத்துப் பதிவெண்களை மலேசிய சாலைப் போக்குவரத்துத் துறை (மலாய்: *Jabatan Pengangkutan Jalan Malaysia*) வழங்குகிறது.  
மலேசிய சாலைப் போக்குவரத்துத் துறையை, மலேசியாவில் சுருக்கமாக **சே.பி.சே.** (*JPJ*) என்று அழைக்கிறார்கள். மிக அண்மையில் வழங்கப்பட்ட போக்குவரத்துப் பதிவெண்களை மலேசிய சாலைப் போக்குவரத்துத் துறை இணையத்தளம் மூலம் சரிபார்க்கலாம். அதன் இணைய முகவரி: **https://www.jpj.gov.my/en/web/main-site/semakan-nombor-pendaftaran-terkini**  
தற்போது பயன்படுத்தப்படும் வடிவங்களின் ***எடுத்துக்காட்டுகள்*** பின்வருமாறு;  
| பதிவெண்களின் வகை | தளவமைப்பு |  |
| --- | --- | --- |
| தனியார் மற்றும் வணிக வாகனங்கள் | ABC 4567 *அல்லது* WD 4567 C *அல்லது* QAA 4567 C *அல்லது* SAB 4567 C *அல்லது* KV 4567 B |  |
| வாடகை மோட்டார் (Taxi) | HAB 4567 |  |
| இராணுவம் (Military) | ZA 4567 |  |
| தற்காலிகம் (Temporary) | A 2341 A (W/TP 2341 for Kuala Lumpur) |  |
| தூதரகங்கள் (Diplomatic Corps) | 12-34-DC |  |
| அரச குடும்பங்கள்; அரசாங்கம் (Royals and government) | முழுப் பெயர் (Full title) | } |
# மலேசியா போக்குவரத்துப் பதிவெண்கள்

## வடிவமைப்பு

1900-ஆம் ஆண்டுகளில் மலாயாவில் இயந்திரம் பொருத்தப்பட்ட வாகனங்கள் அறிமுகப்படுத்தப்பட்ட போது போக்குவரத்துப் பதிவெண்கள் அறிமுகம் செய்யப்பட்டன. பின்னர் 1932-ஆம் ஆண்டு மாற்றம் கண்டது. ஆங்கில எழுத்துருவான தடித்த ஏரியல் *(Arial Bold)* பயன்படுத்தப் படுகிறது. மலாயா சுதந்திரம் அடைந்த பிற்கு பல முறை பற்பல மாற்றங்களை அடைந்து உள்ளது.
# மலேசியா போக்குவரத்துப் பதிவெண்கள்

## Sxx ## ## வழிமுறை

<>
</>  
கோலாலம்பூர், புத்ராஜெயா மற்றும் லங்காவி போன்ற இடங்களில் பயன்படுத்தப்படும் வாகனங்கள்; பொது வாடகைக் கார்கள் எனும் டாக்சிகள்; தூதரகங்களின் வாகனங்கள்; ஆகியவை மலேசியச் சாலைப் போக்குவரத்து பதிவெண்கள் நடைமுறையில் இருந்து மாறுபட்டு உள்ளன.  
அவற்றைத் தவிர்த்து மலேசியாவில் உள்ள மற்ற அனைத்து வாகனங்களும் **Sxx ## ##** எனும் வழிமுறையைப் பயன்படுத்துகின்றன.  
- **S** - இது மாநிலத்தின் முன்னொட்டு. (எ.கா. : W = கோலாலம்பூர், A = பேராக், B = சிலாங்கூர், P = பினாங்கு)
- **x** - அகர வரிசை. (எ.கா. : A, B, C ... X, Y. சேர்க்கப் படாதவை: I, O, Z)
- **#** - எண் வரிசை. (எ.கா. : 1, 2, 3 ... 9998, 9999)
# மலேசியா போக்குவரத்துப் பதிவெண்கள்

## தீபகற்ப மலேசியா

<>
</>  
| தீபகற்ப மலேசியா பதிவெண்கள் |  |  |  |  |
| --- | --- | --- | --- | --- |
| **A** | பேராக் | **M** | மலாக்கா |  |
| **B** | சிலாங்கூர் | **N** | நெகிரி செம்பிலான் |  |
| **C** | பகாங் | **P** | பினாங்கு |  |
| **D** | கிளாந்தான் | **R** | பெருலிசு |  |
| **F** | புத்திரா செயா | **T** | திரங்கானு |  |
| **J** | சொகூர் | **V** | புத்திரா செயா |  |
| **K** | கெடா | **W** | கோலாலம்பூர்
<small>(முதல் அறிமுகம்)</small> | } |
# மலேசியா போக்குவரத்துப் பதிவெண்கள்

## சரவாக்

| சரவாக் போக்குவரத்துப் பதிவெண்கள் |  |  |  |  |  |
| --- | --- | --- | --- | --- | --- |
| **QK, QA** | கூச்சிங் | **QL** | லிம்பாங் | **QR** | சரிக்கே |
| **QB** | சிரீ ஆமான் & பெத்தோங் | **QM** | மிரி | **QS** | சிபு & முக்கா |
| **QC** | சாமாராகான் & செரியான் | **QP** | கப்பிட் | **QT** | பிந்துலு |
# மலேசியா போக்குவரத்துப் பதிவெண்கள்

## சபா

தற்சமயம் பயன்படுத்தப்படும் பதிவெண்கள்
<>  
</>
</br >
ஒரு வாகனத்தின் மாதிரி பதிவெண்கள் பட்டை
<></>  
| சபா போக்குவரத்துப் பதிவெண்கள் |  |  |  |  |  |  |
| --- | --- | --- | --- | --- | --- | --- |
| **SA, SY** | மேற்குக் கரை கோட்டம் | **SG** | சபா அரசாங்கம் | **SS, SM** | சண்டாக்கான் |  |
| **SB** | பீபோர்ட் | **SK** | கூடாட் | **ST, SW** | தாவாவ் |  |
| **SD** | லகாட் டத்து | **SL** | லபுவான் | **SU** | கெனிங்காவ் | } |
# மலேசியா போக்குவரத்துப் பதிவெண்கள்

## வாடகைக் கார்கள்

| வாடகைக் கார்கள் பதிவெண்கள் (1980-க்குப் பின்னர்) |  |  |  |
| --- | --- | --- | --- |
| **HA** | பேராக் | **HM** | மலாக்கா |
| **HB** | சிலாங்கூர் | **HN** | நெகிரி செம்பிலான் |
| **HC** | பகாங் | **HP** | பினாங்கு |
| **HD** | கிளாந்தான் | **HQ** | சரவாக் |
| **HE** | சபா | **HR** | பெர்லிஸ் |
| **HJ** | ஜொகூர் | **HS** | சபா |
| **HK** | கெடா | **HT** | திரங்கானு |
| **HL** | லபுவான் | **HW** | கோலாலம்பூர் |
# மலேசியா போக்குவரத்துப் பதிவெண்கள்

## மலேசியாவில் உள்ள தூதரகங்களுக்கான வாகனப் பதிவெண்கள்

| எண் | நாடு | எண் | நாடு | எண் | நாடு |
| --- | --- | --- | --- | --- | --- |
| 10 | 50 | 90 |  |  |  |
| 11 | 51 | 91 |  |  |  |
| 12 | 52 | 92 |  |  |  |
| 13 | - | 53 | 93 |  |  |
| 14 | 54 | 94 |  |  |  |
| 15 | 55 | 95 |  |  |  |
| 16 | 56 | 96 |  |  |  |
| 17 | 57 | 97 |  |  |  |
| 18 | 58 | 98 |  |  |  |
| 19 | 59 | 99 |  |  |  |
| 20 | 60 | 100 |  |  |  |
| 21 | 61 | 101 |  |  |  |
| 22 | 62 | 102 |  |  |  |
| 23 | 63 | 103 |  |  |  |
| 24 | 64 | 104 |  |  |  |
| 25 | 65 | 105 |  |  |  |
| 26 | 66 |  |  |  |  |
| 27 | 67 | 107 |  |  |  |
| 28 | 68 |  |  |  |  |
| 29 | 69 | 109 |  |  |  |
| 30 | 70 | 110 |  |  |  |
| 31 | 71 | 111 |  |  |  |
| 32 | 72 |  |  |  |  |
| 33 | 73 |  |  |  |  |
| 34 | 74 | 114 |  |  |  |
| 35 | 75 | 115 |  |  |  |
| 36 | 76 |  |  |  |  |
| 37 | 77 | 117 |  |  |  |
| 38 | 78 |  |  |  |  |
| 39 | 79 |  |  |  |  |
| 40 | 80 |  |  |  |  |
| 41 | 81 |  |  |  |  |
| 42 | 82 |  |  |  |  |
| 43 | 83 |  |  |  |  |
| 44 | 84 |  |  |  |  |
| 45 | 85 |  |  |  |  |
| 46 | 86 |  |  |  |  |
| 47 | 87 |  |  |  |  |
| 48 | 88 |  |  |  |  |
| 49 | 89 |  |  |  |  |
# மலேசியா போக்குவரத்துப் பதிவெண்கள்

## மலேசிய இராணுவம்

<>
</>  
மலேசியாவில் உள்ள அனைத்து இராணுவ வாகனங்களுக்கும் **Z** எனும் முன்னொட்டு பயன்படுத்தப் படுகிறது.  
<code>ZB ####</code> கருப்பு பட்டையில் வெள்ளை எழுத்துக்களைக் கொண்ட வடிவம். முன்னணிச் சுழியங்கள் எதுவும் இல்லை. அதாவது சுழியங்களைக் கொண்டு பதிவெண்கள் தொடங்குவது இல்லை. **I** மற்றும் **O** எழுத்துக்கள் பயன்படுத்தப்படுவது இல்லை.  
- **Z** - அனைத்து மலேசிய ஆயுதப்படை வாகனங்களுக்கான நிலையான முன்னொட்டு.
- **B** - கிளை முன்னொட்டு. (எ.கா.: D = மலேசிய இராணுவம்; U = அரச மலேசிய விமானப்படை
- **#** - எண் வரிசை. (எ.கா.: 1, 2, 3 ... 9998, 9999)  
| மலேசிய இராணுவ வாகனப் பதிவெண்கள் |  |  |
| --- | --- | --- |
| **Z**, **ZA,** **ZD** | மலேசிய இராணுவம்; ZL, ZU, ZZ தொடர்களை அறிமுகப் படுத்துவதற்கு முன்பு அனைத்து இராணுவ வாகனங்களும் ஒரே வடிவத்தைப் பகிர்ந்து கொண்டன. |  |
| **ZL** | அரச மலேசிய கடல்படை; **L** என்றால் "*Laut*" ("கடல்") |  |
| **ZU** | அரச மலேசிய விமானப்படை; **U** என்றால் "*Udara*" ("வான்") |  |
| **ZZ** | மலேசியத் தற்காப்பு அமைச்சு (MINDEF) |  |
| **T/Z** | இராணுவப் பின்தொடர் வாகனம் | } |
# மலேசியா போக்குவரத்துப் பதிவெண்கள்

## மலேசிய அரச வாகனங்கள்

மலேசியாவின் சுல்தான்கள், மாநிலங்களின் ஆட்சியாளர்கள் மற்றும் அவர்களின் குடும்பத்தினர் தனித்துவமான பதிவுத் தகடுகளைப் பயன்படுத்துகின்றனர்.  
<>
</>
இந்த அதிகாரப்பூர்வமான எண் தட்டுகள் பெரும்பாலானவை, மஞ்சள் பின்னணியைக் கொண்டவை. மேலும் வாகன உரிமையாளர்களின் அதிகாரப்பூர்வமான அரசப் பெயர் அல்லது சின்னங்களை அந்தத் தட்டுகள் தாங்கி நிற்கின்றன.
# பிபு குமாரி தேவி

**பிபு குமாரி தேவி** (Bibhu Kumari Devi) திரிபுராவின் அரச குடும்பத்தின் தற்போதைய தலைவராவார். 28 ஜூன் 1944 ஆம் ஆண்டு சூன் மாதம் 28 அன்று இவர் பிறந்தார். இந்திய தேசிய காங்கிரசின் அரசியல்வாதியாகவும் 10 வது மக்களவையின் முன்னாள் உறுப்பினராகவும் இருந்தார்.
# பிபு குமாரி தேவி

## ஆரம்பகால வாழ்க்கை

ராஜா லாவ் ஷாவின் மகளான, பிபு குமாரி தேவி ஜூன் 28, 1944 இல் முசோரியில் பிறந்தார். பின்னர் ஐக்கிய மாகாணங்களில் பிர் பிக்ரம் கிஷோர் டெபர்மனின் மருமகள் ஆனார். லக்னோவில் உள்ள இசபெல்லா தோபர்ன் கல்லூரியில் பட்டம் பெற்றார்.
# பிபு குமாரி தேவி

## தொழில்

இவர் 1983 ஆம் ஆண்டில் திரிபுரா சட்டமன்றத்தில் இந்திய தேசிய காங்கிரசின் உறுப்பினராக சோ்ந்தார். அதே ஆண்டு அவர் அகில இந்திய காங்கிரஸ் குழுவில் சேர்க்கப்பட்டார். 1989 முதல் 1991 வரை, திரிபுரா மாநில அரசாங்கத்தில் வருவாய் மற்றும் உள்ளாட்சித்துறை அமைச்சராக பணியாற்றினார். 1991ஆம் ஆண்டில் இந்திய தேசிய காங்கிரசின் சார்பில் திரிபுரா கிழக்கு மக்களவைத் தொகுதி பழங்குடியினருக்கு ஒதுக்கப்பட்ட போது அத்தொகுதியில் போட்டியிட பணிக்கப்பட்டார். இந்திய பொதுவுடமைக் கட்சியின் பாஜு பான் ரியானை தோற்கடித்து இந்தியாவின் 10 ஆவது மக்களவையின் உறுப்பினரானார்.
# பிபு குமாரி தேவி

## தனிப்பட்ட வாழ்க்கை

தேவி திரிபுராவின் மன்னர், கிரிட் பிக்ரம் கிஷோர் டெப் பார்மனை மணந்தார். அவருக்கு ஒரு மகனும் இரண்டு மகள்களும் இருந்தனர். இவரை 2015 ஆம் ஆண்டில், நீர்மகால் அரண்மனை மற்றும் உருத்திராசாகர் ஏரியை, திரிபுராவில் உள்ள ஒரு உள்ளூர் நீதிமன்றமானது மாநில அரசிடம் ஒப்படைக்க உத்தரவிட்டது
# அம்சன் குமார்

**அம்ஷன் குமார்** (*Amshan Kumar*) ஒரு இந்திய ஆவணப்பட இயக்குநர், திரைப்படத் தயாரிப்பாளர் மற்றும் எழுத்தாளர் என பன்முகம் கொண்டவர். 2015 ஆம் ஆண்டில் தனது ஆவணப்படமான *யாழ்பாணம் தட்சனாமூர்த்தி - எல்லைக்கு அப்பாற்பட்ட இசை* என்ற படத்திற்காக தேசிய திரைப்பட விருதை வென்றுள்ளார். கடந்த 17 ஆண்டுகளில் தேசிய விருதை வென்ற ஒரு தனி தமிழ் புனைகதை அல்லாத படம் இது. அம்ஷன் குமார் திரைப்படங்களில் ஒரு எழுத்தாளராக பணியாற்றியுள்ளார். இவரது சினிமா ரசனை புத்தகம் பல பல்கலைக்கழகங்களில் ஒரு பாடமாக வைக்கப்பட்டுள்ளது.  
இவரது முதல் திரைப்படமான *ஒருத்தி* 2003 சர்வதேச திரைப்பட விழாவிற்கு தேர்வு செய்யப்பட்டு *இந்திய பனோரமா* பிரிவில் திரையிடப்பட்டது. அவரது இரண்டாவது திரைப்படமான *மனுசங்கடா*, 39 வது கெய்ரோ சர்வதேச திரைப்பட விழாவிலும், இந்திய பனோரமா பிரிவில் இந்தியாவின் 48 வது சர்வதேச திரைப்பட விழாவிலும் (2017) திரையிடப்பட்டது. இவர் சென்னையில் வசிக்கிறார்.
# அம்சன் குமார்

## தொழில்

அம்ஷன் குமார் இருபத்தியைந்துக்கும் மேற்பட்ட ஆவணப்படங்களை தயாரித்துள்ளார். பாதல் சர்க்காரின் தேர்டு தியேட்டர், மாடர்ன் ஆர்ட் போன்ற ஆவணப்படங்கள் முக்கியமானவை. சதுப்புநில காடுகள், சி.வி.ராமன், உ.வெ. சாமிநாத ஐயர், சுப்ரமணிய பாரதி மற்றும் எஸ் .ரங்கராஜன் ஆகிய ஆவணப்படங்களை எடுத்துள்ளார். கி. ராஜநாராயணன் எழுதிய ஒரு சிறு நாவலை அடிப்படையாகக் கொண்டு ஒருத்தி என்ற திரைப்படத்தை இயக்கினார். அம்சன் குமார் முதன்முதலாக இயக்கிய ஒருத்தி படமே இந்திய பனோரமாவில் தேர்ந்தெடுக்கப்பட்டது. இப்படம் புதுச்சேரி அரசு மற்றும் நியூ ஜெர்சியின் தமிழ் சங்கத்தின் சிறந்த திரைப்பட விருதுகளை வென்றது. தவில் வித்வான் யாழ்பாணம் தெட்சனாமூர்த்தி குறித்த இவரது ஆவணப்படம் 2015 இல் சிறந்த கலை / கலாச்சார திரைப்படத்திற்கான தேசிய விருதை பெற்றது. 17 ஆண்டுகளில் தேசிய விருதை வென்ற முதல் தமிழ் ஆவணப் படம் இது.  
இவரது இரண்டாவது திரைப்படமான மனுசங்கடா கோவா சர்வதேச திரைப்பட விழாவின் இந்திய பனோரமா பிரிவில் தேர்ந்தெடுக்கப்பட்டது, அந்த ஆண்டில் தேர்ந்தெடுக்கப்பட்ட ஒரே தமிழ் படம் இதுவாகும். இந்த படம் ஜியோ மாமி மும்பை திரைப்பட விழாவில் உலக கெய்மரையும், கெய்ரோ சர்வதேச திரைப்பட விழாவில் அதன் சர்வதேச பிரீமியரையும் கொண்டிருந்தது.
# வருண் கமல்

**வருண்** என்பவர் ஒரு இந்திய திரைப்பட நடிகர் ஆவார். இவர் ஆண்டோனியின் *ஒரு நாள் இரவில்* (2015) என்ற படத்தில் நடிகராக அறிமுகமானார். பின்னர் ஏ. எல். விஜய் மற்றும் பிரபுதேவா சம்பந்தப்பட்ட படங்களில் தொடர்ந்து பணியாற்றியுள்ளார்.
# வருண் கமல்

## தொழில்

இவர் நடிகர் ஐசரி வேலனின் பேரனும், தொழிலதிபர் ஐசரி கணேசின், மருமகனுமாவார். 2011 ஆம் ஆண்டில் ஸ்ரீமானின் தயாரிப்பு நிறுவனத்தின் படமான பரிமளா திரையரங்கம் என்ற படத்தில் விகாஷ் என்ற மேடை பெயரில் கதாநாயகனாக முதன்முதலில் நடித்தார். அப்படத்தில் கிஷோர், விவேக், சனுஷா, ஆர்யா உள்ளிட்டோர் விருந்தினர் தோற்றத்தில் நடித்தனர். ஆனால் அப்படம் தயாரிப்பு சிக்கல்களில் சிக்கியதால் திரையரங்குகளில் வெளிவரவில்லை. பின்னர் வருண் ஏ. எல். விஜய்யின் மேற்பார்வையில் உதவி இயக்குநராக பயிற்சி பெற்றார். மேலும் *தலைவா* (2013) படத்தின் உருவாக்கத்தில் பணியாற்றினார். தான் தயாரிக்கும் தனது அடுத்த படத்தில் நடிக்குமாறு வருணை விஜய் கேட்டுக்கொண்டார், *ஒரு நாள் இரவில்* (2015) என்ற பரபரப்பூட்டும் அப்படத்தை பிரபல திரைப்பட தொகுப்பாளரான ஆண்டோனி இயக்க வருண் நடித்தார். அப்படத்தில் முப்பது வயது தானி ஓட்டுநர் கதாபாத்திரத்தில் நடிக்க வருண் தன் எடையை பதினைந்து கிலோகிராம் வரை கூட்டினார். மேலும் இப்படத்தில் சத்யராஜ், அனுமோள், யூகி சேது ஆகியோர் நடித்தனர். இந்த படம் வணிக ரீதியாக சிறப்பான வெற்றியை ஈட்டவில்லை. ஆனால் விமர்சகர்களிடமிருந்து நேர்மறையான விமர்சனங்களைப் பெற்றது.  
கற்பனை பரபரப்பூட்டும் திரைப்படமான *போகனில்* ஜெயம் ரவி, அரவிந்த்சாமி ஆகியோருடன் இணைந்து நடித்த வருண் அதில் ஒரு காவல்துறை அதிகாரியாக நடித்தார், அதற்காக இவர் உடல் எடையைக் கூட்டினார்.  
சம்யுக்தா ஹெக்டேவுடன் 2019 ஆம் ஆண்டு வெளியான தமிழ் நகைச்சுவை நாடக திரைப்படமான *பப்பி* படத்தில் வருண் நாயகனாக அறிமுகமானார். பிரபு தேவா தயாரிக்கும் வினோதன் படத்தில் வருண் இரண்டாவதாக முன்னணி கதாப்பாத்திரத்தில் நடிக்கவுள்ளார். அப்படத்தில் இவருடன் இணைந்து வேதிகா மற்றும் சலோனி லுத்ரா ஆகியோர் நடிக்கவிருக்கிறனர்.
# வருண் கமல்

## திரைப்படவியல்

| 2013 | *தலைவா* | விஸ்வாவின் நண்பர் |  |
| --- | --- | --- | --- |
| 2015 | *ஒரு நாள் இரவில்* | சூரி |  |
| 2017 | *போகன்* | காவல் ஆய்வாளர் சத்யா |  |
| 2017 | *வனமகன்* | விக்கி |  |
| 2017 | *நெருப்புடா* | தனா |  |
| 2018 | *சம் டைம்ஸ்* | விவேக் |  |
| 2019 | *எல்.கே.ஜி.* | கொலையாளி | சிறப்புத் தோற்றம் |
| 2019 | *கோமாளி* | நாகராஜ் |  |
| 2019 | *பப்பி* | பிரபு |  |
| 2020 | *சீறு* | வியாசர்பாடி மல்லி |  |
| 2021 | *குட்டி ஸ்டோரி* | ஆடம் |  |
| 2021 | *ஜோசுவா இமை போல் காக்க* | யோசுவா | படப்பிடிப்பு |
# வருண் கமல்

## திரைப்படவியல்

### தொலைக்கட்சி

| ஆண்டு | நிகழ்ச்சி | பாத்திரம் | குறிப்புகள் |
| --- | --- | --- | --- |
| 2021 | பிக் பாஸ் தமிழ் 5 | போட்டியாளராக | நடப்பில் |
# காலி மணிக்கூட்டுக் கோபுரம்

**காலி மணிக்கூட்டுக் கோபுரம்** (*Galle Clock Tower)* (அல்லது **அந்தோனிசு நினைவு மணிக்கூட்டுக் கோபுரம்**) என்பது இலங்கையின் காலியிலுள்ள காலிக் கோட்டைக்குள் அமைந்துள்ளது. இந்த மணிக்கூட்டுக் கோபுரம் ஒரு பிரபலமான அடையாளமாகும். மேலும் கோட்ட்டையின் முன்னாள் பாதுகாப்பு அறையின் தளத்தில், மத்தியக் கொத்தளத்தை நோக்கியபடி நிற்கிறது. இலங்கையின் மருத்துவர் பீட்டர் அந்தோனிசை அங்கீகரிக்கும் விதமாக காலி மக்களால் நிதி திரட்டப்பட்டு இது 1883 ஆம் ஆண்டில் கட்டப்பட்டது. இது ஜான் ஹென்றி கியூஸ் லாண்டனின் வடிவமைப்பை அடிப்படையாகக் கொண்டது. இந்த கடிகாரம் ஒரு நன்றியுள்ள நோயாளியான முதலியார் சாம்சன் டி அப்ரூ ராஜபக்சேவின் பரிசாகும்.  
கடிகாரக் கோபுரம் ஒரு கல்வெட்டைக் கொண்டுள்ளது:  
: "இந்த கோபுரம் பீட்டர் டேனியல் அந்தோனிசின் என்பவர் (காலியில் பிறந்தவர்) மனிதனின் துன்பங்களை நிவர்த்தி செய்வதில் அவரது திறமை மற்றும் கருணைக்கு சான்றாக பொது சந்தா மூலம் அமைக்கப்பட்டது. MDCCCLXXXIII ".  
மருத்துவர் அந்தோனிசு (1822-1903) ஒரு புகழ்பெற்ற பரங்கிய மருத்துவர் ஆவார். இவர் இலங்கையின் தென் மாகாணத்திற்கான காலனித்துவ அறுவை சிகிச்சை நிபுணராகவும், இலங்கை சட்டவாக்கப் பேரவையின் பிரதிநிதியாகவும் பணியாற்றினார்.  
இந்த கோபுரம் சுமார் நான்கு மாடி உயரத்தில் (25.3 மீ (83 அடி) கோட்டை கோபுரங்களுக்குள் நுழைந்தவுடன் அமைந்துள்ளது.
# ஜேம்ஸ் வில்லியம் மார்சல்

**ஜேம்ஸ் வில்லியம் மார்சல்** (*James William Marshall*) (ஆகத்து 14, 1822 - பெப்ரவரி 5, 1910) குடியரசுத் தலைவர் யுலிசீஸ் கிராண்ட்-இன் கீழ் அமெரிக்காவின் அஞ்சல் துறைத் தலைமை இயக்குநராகவும், லிங்கன், கிராண்ட் மற்றும் ஹேய்ஸ் ஆகியோரின் கீழ் பல திறன்களால் ஒரு அரசாங்க நிர்வாகியாகவும் இருந்தார். கிராண்ட் நிர்வாகத்தின் கடைசி அமைச்சரவை உறுப்பினராக மார்சல் மூன்றாவது இடத்தில் இருந்தார்.